ГОДИШЕН ОТЧЕТ 2023г.

за дейността на библиотеката при

НЧ „ПРОСВЕТА-1929“ с. КЪТИНА

ОСНОВНИ ЗАДАЧИ

1. Уреждане и поддържане на общодостъпна библиотека

2 .Да спомага за изграждане ценностната система у децата и младежите

3 Пропагандиране на библиотечния фонд и задържане на читателите

4. Провеждане на мероприятия, посветени на годишнини и бележити дати, изготвяне на табла, изложби. четене на произведения .и представяне на видеа

5.Да поддържа и обогатява материалната база

6.Кандидатстване по проекти и реализацията им

ОБЩИ СВЕДЕНИЯ

НЧ „Просвета 1929„ разполага с работеща библиотека. В края на 2023 година библиотеката разполага с 10618 броя библиотечни документа и е разположена на 40м2, като почти 100% от тях са заети със стелажи с библиотечния фонд, един лаптоп и бюро за библиотекаря. Разполагаме със салон 100места и сцена..

РАБОТНО ВРЕМЕ

9:30ч. – 17:30ч. от понеделник до петък

ОБСЛУЖВАНЕ НА КЛИЕНТИ

През 2023г. регистрираните читатели са 110, като до 14г са 74, и над 14г. са 36 През тази година увеличихме читателите, но не достатъчно

Организирахме изнесено четене сред природата и важното е, че запазихме желанието на децата да прочетат книга. . Продължихме с проучването на читателските интереси.

ЗАЕТИ БИБЛИОТЕЧНИ ДОКУМЕНТИ

През 2023 година. заетия брой на библиотечните документи е 800 броя, предимно художествена литература, както детска, така и за възрастни. От отрасловата литература по- голям е интереса към история, география и медицина

СПРАВОЧНО-БИБЛИОГРАФСКА И ИНФОРМАЦИОННА РАБОТА

Справочно-библиографската и информационна работа е важна и неразделна част от работата на библиотеката. Една от задачите на библиотекаря като информационен работник е всяко запитване отправено от читател или жител на Кътина да бъде изпълнено с точност. Освен чрез книгите и справочната сбирка се използва и необятната информация от интернет, за да задоволим читателските търсения. Организирахме щафетно четене в МДДК. За 1 юни, освен игри включихме конкурс за стих - Ботев и Родината .

МАСОВА РАБОТА

Масовите мероприятия са подчинени на бележити дати и годишнини.

Започнахме годината със Сурва -сурвакари с дрянова пръчка потупваха гърбина и наричаха за здраве „ Догодина,до Амина „

На 21 януари с най-младата баба изкъпахме и приспахме „бебе“ и пийнахме по греяна ракия.

На 12 февруари деня на лозаря и винаря Трифон Зарезан. На площада се събраха винари от селото, района и страната, зарязахме лоза. Проведохме конкурс за Най- добро вино и наградихме най-добрите. Продължихме с кръшни танци и хора и така, чак до сутринта.

На 18 февруари в деня на обесването на Апостола деца от детската градина рецитираха стихове .В. кръжока „Направи си сам„ изработихме мартеници за децата от детската градина и жителите на село Кътина, вързани от Баба Марта в Кътина и на малките ученици в 170 СУ „Васил Левски„

За 03 март увеличихме броя на разветите трибагреници.

На 09.март -служба ,водосвет ,и курбан по повод храмовия празник на храм „Свети 40 мъченици„..

По повод Международния ден на детската книга на 02.04 четохме в салона разпределени по възрастови групи ,. а най добрите получиха подарък. Познайте какво книги.

На 08 април от ранни зори до късен следобед се носеше песента на прекрасните ни Лазарици „Лазар не е всеки ден, Лазар е еднаж у година„.

На 13 април Велики четвъртък организирахме благотворителна великденска работилница „За Мелани“, на която боядисвахме и рисувахме яйца.

На 11 май -Деня на библиотекаря - сбирка в СО район Нови Искър ни изненадаха с поздрави и подаръци, за което благодарим.

За 24 май с децата от детската градина плетохме венци .малките казаха азбуката и припомниха кой я е написал, а големите редяха буквите във стих

26 май Спасовден – Възнесение Господне, храмов празник, служба, водосвет, курбан и събор на селото.

За 01 юни - игри, награди ,изненади, конкурс за най-добра рисунка и за рецитиране на стих за Ботев, Левски и Родината. Раздадохме много награди. И един прекрасен завършек на празника беше радостта в очите на децата.

На 02 юни с цветя и поклон отдадохме почит на Ботев и загиналите за свободата на Родината

На 18 юли посещение в ДГ по повод рождението на Левски – четене на стихове и разкази.

На 20 юли – водосвет и курбан на храм Свето Възнесение Господне за Илинден.

На 18 август-традиционен спортен празник на игрището Състезателни игри, скачане в чували, стрелба в цел с водни балони и народна топка, награди, изненади. Последните дни на август обявихме инициатива „Да се съберем, да си припомним да четем„...

На 14 септември .традиционно изпращане на първолаците с тетрадка, книжка и пожелание да са отлични ученици и добри хора.

На 15 септември присъствахме на откриването на учебната година в 170 СУ „Васил Левски“

01 октомври – световния ден на възрастните хора, международния ден на кафето, ден на поезията и музиката в салона на читалището проведохме среща на чаша кафе. . .

На 15 октомври и ние активно се включихме в проект „Шевицата в съвременния град“, под ръководството на Елена Хаджистоянова.

На 14 октомври Петковден отец Георги отслужи служба. и курбан в присъствието на жители и гости на Кътина в манастир „Свети 40 мъченици„.

На 01 ноември – поклон, памет и цветя за народните будители, съвместно с ДГ с. Кътина

На 21 ноември отново сме с децата от ДГ по повод деня на християнското семейство.

На 02 декември първа сбирка с желаещите за коледари

На 02,11 и 17 декември проведохме благотворителни работилници, за да обогатим коледните базари в полза на Натали

На 12 и 18 декември участвахме активно в продаването на изработените неща в базарите за Натали.

На 16 декември поставихме кутия за писмата до Дядо Коледа, като отговорихме лично на всяко дете и то получи ламомство, заедно с отговора

За Коледа стана готова и новата табела с лого на читалището, която ни бе подарена от Илияна Танева.

На 17 декември заедно с кмета на селото и този на района, с Дядо Коледа и Снежанка ритуално запалихме светлините на елхата и вдигнахме наздравица за празниците. Заря озари небето.

На 22 декември в салона на НЧ проведохме традиционния ни Коледен празник, с участието на 4а и 4б на 170 СУ „Васил Левски“, нашите Коледари и с присъствие ни уважиха кметовете на селото и района, жители и гости, които се включиха в томболата и в наздравицата.

На 25 декември прекрасните ни 27 коледари благословени от отец Георги тръгнаха от дом на дом, за да разнасят божията благослов за здраве, мир, любов.

Цялата година с табла, изложби, рецитали, видео материали отбелязвахме годишнини от рождението или смъртта на видни българи ,възрожденци, писатели, поети и държавници на място в читалището и в социалните мрежи.

Новите ни книги през 2023 г. не бяха много, но отговарят на нуждите на читателите. Заведени са в инвентарната книга, каталогизирани са, подредени и правилно съхранени за удобство на читателите.

Маргарита Цветанова - председател

Катя Василева, секретар - библиотекар

**ПЛАН**

НЧ "ПРОСВЕТА-1929" - с. КЪТИНА

През 2024г.работата ще бъде подчинена на следните основни задачи:

-допълване, опазване и пропагандиране на библиотечния фонд и привличане на нови читатели,.

- провеждане на мероприятия, посветени на годишнини и бележити дати и събития

- спортни и културни мероприятия, празници и събори ,сбирки и концерти

-да спомага за изграждане ценностната система у подрастващите

ОБСЛУЖВАНЕ НА ЧИТАТЕЛИ

През 2024г. библиотеката ще работи за задържане на максимален брой от досегашните читатели и привличане на нови такива.

Ще организира изнесено четене сред природата, в салона, в градинката

Ще продължава работата с децата от местната детска градина, като се постараем да ги привлечем за бъдещи постоянни читатели и да будим у тях любов към книгата.

ЗАЕТИ БИБЛИОТЕЧНИ ДОКУМЕНТИ

главна задача на библиотеката е увеличаване на книгораздаването. С ползването на услугите на интернет се стремим да допълваме пропуските в доокомплектоването на библиотечния фонд. Тематичните табла и витрини ще са един от начините на разкриване на този фонд през погледа на читателите като увеличаваме техния брой и броя на заетите библиотечни документи, а посредством сбирките на школи, клубове и кръжоци, да създаваме интерес към книгата.

СПРАВОЧНО-БИБЛИОГРАФСКА И ИНФОРМАЦИОННА РАБОТА

Справочно-библиографската и информационна работа на библиотеката и през предстоящата 2024 година ще бъде една от основните задачи. Ползването на интернет ще улеснява и задоволява читателските търсения.

КУЛТУРНО-МАСОВА РАБОТА

И през 2024г. библиотеката ще продължи да обединява образованието и културата в библиотечното обслужване и утвърждаването и като значим център на културния и образователния живот на жителите на с. Кътина. Приоритет е насърчаването на четене, организиране и провеждане заедно с клубове и кръжоци на различни културни и образователни прояви за деца , ученици и хора от всички възрасти, като включим в инициативите студенти, преподаватели и доброволци. .

Библиотеката включва в календара си събития по повод дати и годишнини на велики българи. Дати от национална и световна значимост:

3 март – Освобождението на България

2 април – Международен ден на детската книга

22 април – Международен ден на Земята

23 април – Световен ден на книгата

9 май – Ден на Европа

24 май – Ден на славянската писменост и култура

1 ноември – Ден на народните будители

Със стих, песен, приказки, игри, спортни мероприятия ще се стараем да направим пълноценен и разнообразен живота на малки, големи и още по-големи.

Председател;Маргарита Цветанова

Съставил;Катя Василева